སློབ་ཁྲིད་ཀྱི་ཉམས་མྱོང་ཡོད་པའི་སྐད་ཡིག་དགེ་རྒན་གྱིས་མཛུབ་སྟོན་འོག་བོད་ཀྱི་སྐད་ཡིག་འཛིན་གྲྭ་ཁག་དྲུག་ཡོད་པ་ལས།ཆེད་མངགས་བོད་ཀྱི་སྐད་དང་ཡི་གེར་དོན་གཉེར་ཅན་ལས་དང་པོ་བ་རྣམས་ཀྱི་ཆེད་དུ་ཐོག་མར་བོད་ཡིག་གི་དབྱངས་གསལ་རྣམས་ཚུལ་བཞིན་དུ་འབྲི་ཀློག་སོགས་སྔོན་འགྲོའི་སློབ་ཁྲིད་ནས་འགོ་བཙུགས་ཏེ་རིམ་བཞིན་རང་རྐྱ་འཕེར་ངེས་ཀྱི་ཚད་མཐོའི་སློབ་ཁྲིད་ཀྱི་འཛིན་གྲྭ་བར་སློབ་གཉེར་བྱ་རྒྱུའི་གོ་སྐབས་ཡོད།བོད་ཀྱི་སྐད་ཡིག་འཛིན་གྲྭ་ནི་བོད་སྐད་དང་དབྱིན་སྐད་གཉིས་ལ་རྒྱུས་མངའ་ཡོད་པའི་ཁར་སྐད་ཡིག་ལ་སྦྱངས་པ་ཆེ་བའི་དགེ་རྒན་རྣམས་ཀྱིས་སློབ་ཁྲིད་གནང་གི་ཡོད།སློབ་ཕྲུག་རྣམས་ཀྱིས་བོད་ཀྱི་རིག་གཞུང་དང་ནང་ཆོས་ལ་ཐོས་བསམ་སློབ་གཉེར་བྱ་རྒྱུའི་ཕུགས་རེ་བསྒྲུབ་པའི་སླད་དུ།དགེ་རྒན་རྣམས་ཀྱིས་ཐོག་མར་བརྡ་སྤྲོད་གཞུང་ལུགས་དང་སྐད་བརྡའི་ལམ་ནས་བོད་སྐད་རྒྱག་སྟངས་དང་བོད་ཡིག་འབྲི་ཀློག་བྱེད་སྟངས་སློབ་ཀྱི་ཡོད།ཡུལ་སྐད་དང་ཚད་མཐོའི་བོད་ཡིག་ནི་མཐོ་རིམ་འཛིན་གྲྭའི་ནང་སློབ་ཀྱི་ཡོད།